माइटी राजू

माइटी राजू एगो भारतीय एनीमेशन सीरिज बा। ई राजू नाँव के 4-बरिस के लइका के एडवेंचर, बहादुरी आ बुद्धिमानी के कथा सभ पर आधारित बा। राजू आर्यनगर नाँव के काल्पनिक जगह पर रहे वाला बतावल गइल बाने आ इनके पापा साइंटिस्ट हवें। राजू के मददगार में इनके एगो कुक्कुर बा आ कई किसिम के मशीन आ हाई-फाई चीज भी इनका लगे बा जेह से ई अनोखा काम करे लें। राजू आम तौर पर सामान्य लइका सभ में घुल मिल के रहे लें आ जब कौनों संकट पड़े तब थोड़ी देर खाती गायब हो के माइटी राजू के भेस में आवे लें।

एह कहानी के संकल्पना राजीव चिलाका के हवे आ ई ग्रीनगोल्ड एनीमेशन स्टूडियो के रचना हवे। वास्तव में ई छोटा भीम नाँव के पापुलर सीरीज के स्पिन-ऑफ हवे, ओकरे एगो किरदार राजू के हीरो के रूप में प्रस्तुत क के बनावल नया किसिम के कहानी हवे।

इहो देखल जाय
 छोटा भीम
 मोटू पतलू
 शिवा (कार्टून सिरीज)

संदर्भ

श्रेणी:भारतीय एनीमेटेड टीवी सिरीज